
CONSILIUL  JUDEŢEAN
H O T Ă R Â R E
pentru punerea în aplicare a Sentinţei civile nr. 215/20.02.2013 
a Tribunalului Bistriţa-Năsăud
Consiliului Judeţean Bistriţa-Năsăud, întrunit în şedinţă ordinară, în prezenţa domnului preşedinte şi a 16 consilieri judeţeni;
Având în vedere:

· raportul nr. IC/1256 din 04.02.2013 al Comisiei de validare a Consiliului Judeţean Bistriţa-Năsăud;
· adresa nr. 39 din 30.01.2013 a Uniunii Social Liberale Bistriţa-Năsăud, înregistrată la Consiliul Judeţean Bistriţa-Năsăud sub nr. I/1058 din 30.01.2013;
· Hotarârile Consiliului Judeţean Bistriţa-Năsăud nr. 1-4 din 04.02.2013 privind constatarea încetarii de drept, prin demisie, a unor mandate de consilieri judeţeni;
· Sentinţa civilă nr. 215 din 20.02.2013 a Tribunalului Bistriţa-Năsăud prin care obligă Consiliul Judeţean Bistriţa-Năsăud să adopte hotărâri de validare a mandatelor de consilier judeţean pentru doamna Cîrcu Mirela-Maria şi pentru domnii Lupşan Nicolae-Grigore, Puica Vasile şi Szanto Arpad;
· prevederile Hotărârii Consiliului Judeţean Bistriţa-Năsăud nr. 40/2012 privind aprobarea Regulamentului de organizare şi  funcţionare al Consiliului Judeţean Bistriţa-Năsăud;
· prevederile art. 12 din Legea nr. 393/2004 privind Statutul aleşilor locali;

· prevederile art. 96, alin. 9 din Legea nr. 67/2004 pentru alegerea autorităţilor administraţiei publice locale, republicată.
În temeiul prevederilor art. 89 şi art. 97 din Legea nr. 215/2001 privind administraţia publică locală, republicată, cu modificările şi completările ulterioare,
H O T Ă R Ă Ş T E :
Art.1. Se ia act de obligaţia de validare a mandatelor de consilieri judeţeni al doamnei Cîrcu Mirela-Maria şi a domnilor Lupşan Nicolae-Grigore, Puica Vasile şi Szanto Arpad, supleanţi pe listele Uniunii Social Liberale Bistriţa-Năsăud, potrivit Sentinţei civile nr. 215 din 20.02.2013 a Tribunalului Bistriţa-Năsăud, sentinţă definitivă şi irevocabilă şi, pe cale de consecinţă, se declară validate mandatele acestora.
Art.2. Cu ducerea la îndeplinire a prevederilor prezentei hotărâri se încredinţează Serviciul comunicare, relaţii publice şi relaţii externe din cadrul Consiliului Judeţean Bistriţa-Năsăud.
Art.3. Prezenta hotarâre se comunică prin grija Serviciului comunicare, relaţii publice şi relaţii externe cu:

· Doamna consilier judeţean Cîrcu Mirela-Maria;
· Domnul consilier judeţean Lupşan Nicolae-Grigore;
· Domnul consilier judeţean Puica Vasile;
· Domnul consilier judeţean Szanto Arpad;
· Uniunea Social Liberală Bistriţa-Năsăud;
· Instituţia Prefectului judeţul Bistriţa-Năsăud.
PREŞEDINTE,

Emil Radu Moldovan

